stanford-oval/wikipedia huggingface dataset:
Sycorax

| Sycorax |
| --- | --- |

Löytäminen
Löytäjät:  Philip Nicholson, Brett J. Gladman, Joseph A. Burns ja John J. Kavelaars
Löytöaika:  6. syyskuuta 1997
Kiertoradan ominaisuudet
Planeetta:  Uranus
Keskietäisyys:  12 179 400 km
Eksentrisyys:  0,5219
Kiertoaika:  1288,38 d
Inklinaatio:  159,420°
Fyysiset ominaisuudet
Päiväntasaajan halkaisija:  150 km
Massa:  ~2,3 × 1018 kg
Pinnan lämpötila:  keski: 65 K 
Sycorax eli Uranus XVII (väliaikainen nimitys S/1997 U 2) on Uranuksen suurin epäsäännöllinen kuu. Kuun löysivät Philip Nicholson, Brett J. Gladman, Joseph A. Burns ja John J. Kavelaars 6. syyskuuta 1997. Kuu on nimetty William Shakespearen näytelmässä Myrsky esiintyneen Calibanin äidin mukaan.
Sykkö

Sykkö on sukunimi, joka on muun muassa seuraavilla suomalaisilla henkilöillä:
Pauliina Sykkö (nyk. Kemppainen) (s. 1981), entinen lapsinäyttelijä
Sami Sykkö (s. 1970), toimittaja
Tomi Sykkö (s. 1983), jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ruutana (Orivesi, Ristijärvi)

| Ruutana |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′58″N, 24°38′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Iso-Röyhköseen 
Järvinumero:  35.724.1.007
Mittaustietoja
Pinnankorkeus:  177,6 m  
Rantaviiva:  0,855 km  
Pinta-ala:  4,215 ha  
Saaria:  ei saaria 
 fiRuutana 
Ruutana  on Pirkanmaalla Orivedellä Ristijärven kylän lähellä sijaitseva lampi.
Maantietoa

Lammen pinta-ala on 4,2 hehtaaria ja se on 350 metriä pitkä ja 200 metriä leveä. Se sijaitsee mäkisellä ylänköalueella Ruutananvuoren rinteessä, jossa lampi jää kahden mäenhuipun väliin. Lammella ei ole kartan mukaan saaria ja se on autio. Sen rantaviivan pituus on 850 metriä ja sen rannat ovat metsämaata. Etelärantaan laskee 30 metriä korkean mäen rinteet. Lammelle tulee tie, joka haarautuu yhdystieltä 14299.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Lammen vedenpinnan korkeus on 177,6 metriä mpy. Lammesta on kaivettu laskuoja, joka yhtyy muihin metsäojiin ja ne laskevat 600 metrin päässä Iso-Röyhköseen. Siitä alkava vesireitti johtaa lopulta Äväntäjärveen.
Suolikkojärvi

| Suolikkojärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°53′03″N, 24°10′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Vaimaroiseen 
Järvinumero:  35.884.1.004
Mittaustietoja
Pinnankorkeus:  122,4 m  
Rantaviiva:  1,897 km  
Pinta-ala:  6,375 ha  
 fiSuolikkojärvi 
Suolikkojärvi  on Kanta-Hämeessä Hämeenlinnassa Viialan kylän lähellä sijaitseva järvi.
Maantietoa

Järven pinta-ala on 6,4 hehtaaria ja se on 850 metriä pitkä ja 150 metriä leveä. Järvi on käytännössä paljon kapeampi ja sen länsipäässä järven melkein katkaisee niemi, jonka kohdalla järvi on enää yli 10 metriä leveä. Sen rantaviivan pituus on 1,9 kilometriä ja sen rannat ovat kangasmetsää. Pohjoisrannalla on yksi maatila ja muilla rannoilla yhteensä neljä vapaa-ajan asuntoa. Niille johtaa tie Viialan kylästä. Järvi on saareton.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen keskiosan alue kuuluu. Järveen laskee pohjoisesta muutama metsien kuivatusoja. Järven laskuoja lähtee järven itäpäästä ja se laskee Vaimaroiseen, joka on 1,8 metriä alempana. Järven vedenpinnan korkeus on 122,4 metriä mpy.
Taieri Plain

Taieri Plains.
Taieri Plainsin sijainti Uudessa-Seelannissa sen Eteläsaarella.
Taieri Plain on Uuden-Seelannin Eteläsaarella sijaiseva noin 210 km² kokoinen tasanko joka on muodoltaan allas. Sen korkein kohta on noin 40:n metrin korkeudessa idässsä ja se laskeutuu sieltä lännessä olevaan alinpaan kohtaan joka on noin 1,5 metriä merenpinnan alauolella. Sen yli kulkee kolme jokea Taierijoki, Silver Stream ja Waiporijoki. Alueella on viljelty maata 1800-uvulta asti, ja se on tunnettu siitä että siellä on usein voimakkaita tulvia.
Aiheesta muualla

Taieri Plains Dunedin Public Libraries. Viitattu 10.5.2022. (englanniksi)
Visualizing Māori Land – Taieri Plain (Zoomattava kartta alueesta) Manaaki Whenua – Landcare Research. Viitattu 10.5.2022. (englanniksi)
Taifuuni Cobra

Myrskyn silmä tutkakuvassa
USS Cowpens (CVL-25) taifuunin kourissa 18. joulukuuta 1944.
Taifuuni Cobra oli Yhdysvaltain laivaston nimitys trooppiselle syklonille, joka aiheutti kolmen hävittäjän uppoamisen ja yhteensä 790 merimiehen hukkumisen Filippiinienmerellä vuonna 1944. Lisäksi risteilijä, viisi tukialusta ja kolme hävittäjä kärsivät vakavia vaurioita. Se havaittiin ensimmäisen kerran 17. joulukuuta ja tuulen nopeus oli korkeimmillaan 220 km/h.
USS Monterey kärsi vahinkoja tulipaloista, jotka syttyivät lentokoneiden irrottua kiinnityskaapeleistaan ja törmättyä toisiinsa myrskyn aikana. Myöhempi Yhdysvaltain presidentti Gerald Ford palveli tuolloin aluksella. Hän lensi melkein mereen laivan kallistuttua kovassa merenkäynnissä.
Aiheesta muualla

World War II Pacific typhoons battered U.S. Navy Usatoday.com
Sykiés

| Sykiés Συκιές |
| --- | --- |
 Kunnallisyksikön sijainti
 Sykiés
 Koordinaatit: 40°38′55″N, 22°57′22″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Neápoli-Sykiés
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  071001
Väkiluku (2011):  37 753
 – Kaupunki:  37 753
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sykiés (kreik. Συκιές; kath.kreik. Συκέαι, Sykéai) on Kreikan kaupunki sekä samanniminen Neápoli-Sykiésin kunnan kunnallisyksikkö (Δημοτική Ενότητα Συκεών, Dimotikí Enótita Sykeón) ja entinen itsenäinen kunta. Se sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kaupungin ja kunnallisyksikön väkiluku on 37 753 (vuonna 2011). Sykiés on Neápoli-Sykiésin kunnan kuntakeskus.
Sykiés sijaitsee vain pari kilometriä Thessalonikin keskustasta koilliseen ja se on käytännössä Thessalonikin esikaupunki tai kaupunginosa. Sykiés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Neápoli-Sykiésin kunnaksi yhdessä Ágios Pávloksen, Neápolin ja Péfkan kanssa.
Suomen ja Uruguayn suhteet

Suomi  Uruguay
Suomen ja Uruguayn suhteet kattavat Suomen ja Uruguayn valtiolliset, taloudelliset ja kulttuurilliset kahdenväliset suhteet.
Uruguayn suurlähetystö Helsingissä.
Suomalaisilla yrityksillä on huomattavia sellutehdassijoituksia Uruguayssa, mikä on tehnyt Uruguaysta Suomelle tärkeän kauppakumppanin. Suomen Argentiinan-suurlähettiläs edustaa Suomea Uruguayssa. Montevideossa Suomella on kunniapääkonsuli. Uruguaylla on ollut suurlähetystö Helsingissä vuodesta 2013 lähtien.
Uruguay tunnusti Suomen itsenäisyyden elokuussa 1919. Maiden välille solmittiin diplomaattiset suhteet maaliskuussa 1935. Talvisodan aikana Uruguay osoitti diplomaattista tukea Suomelle Tukholman konferenssissa ja päätti käyttää 100 000 Uruguayn pesoa ostaakseen uruguaylaisia tuotteita lähetettäväksi Suomeen. Suomessa katsottiin, että pienenä ja köyhänä maana Uruguay oli tehnyt Suomen puolesta suuren uhrauksen. Uruguayn presidentti Alfredo Baldomirille myönnettiin korkein suomalainen kunniamerkki, Suomen Valkoisen Ruusun suurristi ketjuineen. Presidentti Sauli Niinistö teki Suomen ensimmäisen valtiovierailun Uruguayhin vuonna 2016.
Aiheesta muualla

Kuvia tai muita tiedostoja aiheesta Suomen ja Uruguayn suhteet Wikimedia Commonsissa
Susan Smith

Susan Leigh Smith (o.s. Vaughan; s. 26. syyskuuta 1971 Union, Etelä-Carolina) on yhdysvaltalainen murhaaja.
Tausta

Smith syntyi ainoana tyttärenä perheeseen, jonka isä oli väkivaltainen alkoholisti. Hänen vanhempansa erosivat vuonna 1977, ja isä teki itsemurhan 15. tammikuuta 1978. Smithin koulumenestys oli hyvää, ja hän osallistui vapaaehtoistyöhön. Vuonna 1989 hänet äänestettiin Union High Schoolin "ystävällisimmäksi naiseksi". 15-vuotiaasta alkaen Smith joutui isäpuolensa seksuaalisesti hyväksikäyttämäksi. Tapauksesta on merkintöjä sosiaalityön ja sheriffin toimiston asiakirjoissa, eikä isäpuoli kiistänyt syytöstä. Smith ei kuitenkaan vaatinut syytteen nostoa, ja 25. maaliskuuta 1988 päivättiin ratkaisu jättää syyte nostamatta.
Kesällä 1988 Smith aloitti työskentelyn Winn-Dixie-ketjun supermarketissa Unionissa. Hän pääsi kassapäälliköksi ja sittemmin kirjanpitäjäksi. Viimeisen high school -vuotensa alussa Smith alkoi seurustella vanhemman naimisissa olleen miehen kanssa. Hän tuli raskaaksi ja sai abortin. Smith joutui sairaalaan 7. marraskuuta 1988 yritettyään itsemurhaa. Lääkäreille paljastui taustalta jo aiempi itsemurhayritys, jonka Smith oli tehnyt 13-vuotiaana. Smith meni vuonna 1991 naimisiin samassa kaupassa työskennelleen David Smithin kanssa. Avioliitto oli myrskyisä; molemmilla puolisoilla oli muitakin suhteita ja he muuttivat moneen otteeseen erilleen. 10. marraskuuta 1991 syntyi Spartanburgissa pariskunnan poika Michael Daniel Smith. Toinen poika, Alexander Tyler syntyi keisarinleikkauksella 5. elokuuta 1993. Smith jatkoi työskentelyä Winn-Dixiessä ja suoritti samalla Etelä-Carolinan yliopiston kursseja.
Vuonna 1994 Smithien avioliitto päättyi eroon. Susan Smith siirtyi uuteen työpaikkaan ja tutustui sen kautta Tom Findlayyn, jonka kanssa aloitti uuden parisuhteen. Findlay ilmoitti parisuhteen päättämisestä kirjeitse Smithille lokakuussa 1994. Smith oli jo ennen tätä voinut henkisesti pahoin ja alkanut juopotella.
Rikos ja oikeudenkäynti

Smith vei lapsensa päivähoitoon ja meni itse töihin 25. lokakuuta 1994. Samana päivänä hän kävi useaan otteeseen tapaamassa Tom Findlayta, joka ei kuitenkaan ollut enää kiinnostunut parisuhteesta. Illalla Smith otti molemmat poikansa autoon ja aloitti ajelun Unionin kaupungissa. Hän ajoi auton veneenlaskupaikalle John D. Long Lakelle ja suunnitteli ajavansa järveen pojat mukanaan. Smith kuitenkin painoi hätäjarrusta keskeyttäen teon, poistui autosta ja antoi sen vajota järven pohjaan poikien jäätyä auton sisälle.
Smith juoksi läheisen asunnon ovelle. Hän kertoi hysteerisenä mustan miehen nousseen autoon punaisissa valoissa ja kaapanneen lapset käskien Smithin poistumaan. Asunnon asukkaat soittivat hätäpuhelun. Etsintöjen käynnistyessä yleinen mielenkiinto tapausta kohtaan kasvoi nopeasti ja sai maanlaajuista huomiota. Poikien isä David vetosi julkisuudessa poikien palauttamiseksi vahingoittumattomina. FBI teki sekä isälle että äidille valheenpaljastuskokeet, joista isä suoriutui ongelmitta. Susan Smithin kohdalla koe toistettiin moneen otteeseen ja hänen arvioitiin valehtelevan aina vastatessaan kysymykseen siitä, tiesikö hän lastensa olinpaikan. Smithin kertomuksia ei myöskään voitu vahvistaa ja hänen tarinansa muuttuivat. Kuulusteluissa Smithin kuvattiin äännelleen itkua muistuttavasti, mutta ilman kyyneliä. Autoa ja väitettyä mustaa miespuolista kaappaajaa ei tavoitettu. Polly Klaasin isä Marc Klaas tutustui tapaukseen pyynnöstä ja alkoi epäillä huoltajuuskiistaa, jonka yhteydessä Smith olisi kätkenyt lapsensa. Smith myös sopi FBI:n pyydettyyn profiiliin lapsensa murhaavasta äidistä.
Smithiä kuulusteltiin päivittäin, ja hän tunnusti teon 3. marraskuuta 1994. Hänen veljensä pahoitteli tiedotusvälineille suuntaamassa kirjeessään afroamerikkalaisiin kohdistettuja epäilyjä. Tunnustuksen myötä auto löydettiin ja poikien todettiin joutuneen veteen vielä elossa ollessaan. Poikien hautajaiset pidettiin 6. marraskuuta Buffalo Methodist Churchissa.
Oikeudenkäynti Smithiä vastaan pidettiin heinäkuussa 1995. Syyttäjänä oli Thomas Pope, joka vaati kuolemantuomiota. Puolustusasianajajina toimivat David Bruck ja Judy Clarke. Joitain päiviä ennen oikeudenkäynnin alkua uutisoitiin Smithin tulleen vankilassa uskoon ja ottaneen kasteen. Hänellä todettiin riippuvainen persoonallisuus, ja hänen kerrottiin kärsineen lapsesta saakka masennuksesta ja itsetuhoisuudesta. 27. heinäkuuta 1995 Smith tuomittiin elinkautiseen vankeusrangaistukseen ilman armahdusmahdollisuutta 30 vuoteen. Kaksi vanginvartijaa joutui erotetuiksi tunnustettuaan olleensa seksisuhteessa Smithin kanssa.
Sykkylvsfjorden

| Sykkylvsfjorden |
| --- | --- |

Sijainti:  Møren ja Romsdalin lääni,  Norja
Päävuono:  Storfjorden
Merialue:  Norjanmeri, Atlantin valtameri
Sykkylvsfjorden on Storfjordeniin kuuluva sivuvuono Møren ja Romsdalin läänissä Länsi-Norjassa. Vuono sijoittuu kokonaan Sykkylvenin kunnan alueelle.
Sudoc

Sudoc (ransk. Système universitaire de documentation eli vapaasti suomennettuna "Dokumentoinnin yleisjärjestelmä", myös muodossa SUDOC) on vuonna 2001 yleisökäyttöön avattu luettelointijärjestelmä, joka luotiin alkujaan Ranskan ylempää koulutusta palvelevien kirjastojen yhteisluettelointia varten.  Järjestelmä saavutti suuren suosion, ja käyttäjien joukkoon on liittynyt noin 3 400 kirjastoa. Sudoc-luettelo sisältää tiedot yli 12 miljoonasta bibliografisesta julkaisusta, kuten kirjoista, opinnäytetöistä, kartoista, äänitteistä, elektronisista teoksista, käsikirjoituksista tai muusta vastaavasta.
Sudocin IdRef-tunniste

Vuonna 2011 avattiin ranskalainen Sudoc-järjestelmään liittyvä toimijoita (kirjoittajia, organisaatioita yms) yksilöivä eli Sudocin nimiaktorisointia edustava IdRef-tietokantapalvelu. IdRef-haulla voi etsiä järjestelmään luetteloitujen henkilöiden, organisaatioiden, maantieteellisten paikkojen tai julkaisujen yksilöintitunnisteen. Wikidatassa Sudoc/IdRef-tunnusta vastaa oma muuttuja (ID P269).
Sudoc osallistuu virtuaalisten auktoriteettitunnisteiden eli VIAF-tunnisteiden muodostamiseen.
Esimerkkejä IdRef-nimitunnisteesta

Sudocin IdRef-nimiautoriteettitunnuste presidentti Martti Ahtisaarelle on 034851992 (kuva). Kirjailija Sofi Oksasen tunnistenumero on puolestaan 142960888.
Esimerkkinä organisaatiotunnisteesta voisi olla Itä-Suomen yliopisto, jonka IdRef/SUDOC-tunniste on 158692438.
Aiheesta muualla

Haku IdRef/SUDOC-auktoriteettipalvelusta (idref.fr) (ranskaksi)
ABES / Sudoc (viaf.org)
Kuvaruutukaappaus - esimerkki IdRef/SUDOC-henkilöhausta "Ahtisaari, Martti": Ahtisaari, Martti (1937-....).
Sykkivä muuttuja

Sykkivät muuttujat ovat muuttuvia tähtiä, jotka vaihtavat enemmän tai vähemmän säännöllisessä jaksossa kirkkauttaan ja kokoaan. Jaksot vaihtelevat pituudeltaan: lyhyissä vuorokausien tai kuukausien mittaisissa jaksoissa valonvaihtelu ei ole kovin suurta, mutta jos jakson pituus alkaa olla vuoden verran, niin muutos voi olla hyvinkin iso.
Muuttuvista tähdistä suurin osa on sykkiviä muuttujia. Kirkkauden aaltomainen vaihtelu paljastaa tähden sykkimisen. Suurimmillaan tähden läpimitta saattaa muuttua jopa kaksinkertaiseksi sen pienimpään kokoon nähden. Tärkein sykkivien muuttujien ryhmä on kefeidit, jotka ovat ylijättiläisiä.
Taxi Teheran

| Taxi Teheran> تاکسی |
| --- | --- |

Ohjaaja:  Jafar Panahi
Käsikirjoittaja:  Jafar Panahi
Tuottaja:  Jafar Panahi
Kuvaaja:  Jafar Panahi
Leikkaaja:  Jafar Panahi
Pääosat:  Jafar Panahi
Valmistustiedot
Valmistusmaa:  Iran
Tuotantoyhtiö:  Jafar Panahi Film Productions
Levittäjä:  Cirko Film
Ensi-ilta:  2015
Kesto:  82 min
Alkuperäiskieli:  persia
Aiheesta muualla
IMDb 
Elonet
AllMovie
Infobox OKNimi-testi OK: 
Taxi Teheran (pers. ‏تاکسی‎) on vuonna 2015 julkaistu iranilaisen Jafar Panahin ohjaama draamaelokuva. Panahi myös näyttelee elokuvassa. Elokuva palkittiin Kultainen karhu -palkinnolla Berliinin elokuvajuhlilla.
Aiheesta muualla

Banned Iranian director's 'Taxi' takes top prize at Berlin Film Festival France24.  15.2.2015. Viitattu 19.9.2021. (englanniksi)
Södersundvik

Södersundvik eli Sundvik on kylä Kemiönsaaren kunnan Västanfjärdin itälaidalla.
Södersundvikin asutus on keskittynyt merenlahden Sundvikenin laidoille. Kylän naapurikylät ovat Billböle ja Vestlax. Södersundvikin kyläalueen eteläosa on asuttamatonta mäkistä metsämaata. Kylän kallioperää on kartoitettu ja se on pääosin kalkkigneissiä. Pieniä silikaatti- ja kalsiittiesiintymiä on löytynyt.
Södersundvik on vanha kalastajakylä ja kylässä sijaitsee edelleen kalastussatama. Vuonna 1930 kylässä aloitettiin myös kalankäsittely ja 1949 kylään valmistui uusi kalanjalostamo. Koko Västanfjärd oli tunnettu Tiira- ja Vesta-sillistä, joiden valmistus siirtyi myöhemmin Turkuun. Nykyisin entisessä jalostamossa toimii mainostoimisto. Södersundvikin nykyisiä työnantajia ovat metallipaja, puutarha sekä yksityinen venesatama.
Taxi (gibraltarilainen yhtye)

Taxi on gibraltarilainen pop-rock-yhtye. Sen perustivat vuonna 2005 hajonneen Melon Diesel -yhtyeen jäsenet Dylan Ferro, Daniel Fa ja Danuel Bugeja. Yhtenä syynä Melon Dieselin hajoamiseen oli kiista siitä, pitäisikö laulujen sanoitukset tehdä englanniksi vai espanjaksi.  Taxi valitsi espanjan kielen. Se on pysynyt muodollisesti alkuperäisjäsenten muodostamana triona, vaikka sitä ovat täydentäneet basisti ja rumpali, aluksi Cristian Cortes ja Tristan Tonna, myöhemmin veljekset Matt ja Gregg Bissonnette ja levyltä Mirando Atras alkaen Marcelo Fuentes ja Vicente Climent.
Taxi oli latinalaisen rockin Grammy-palkintoehdokkaana vuonna 2010.
Albumit

Libre (2005)
Mil Historias (2006)
Mirando Atrás (2008)
Aquí y Ahora (2010)
Söderstadion

Söderstadion helmikuussa 2008.
Söderstadion on entinen urheiluareena, joka sijaitsee Johanneshovin kaupunginosassa Tukholmassa. Stadion avattiin vuonna 1966 ja sillä pelattiin pääosin jalkapalloa, mutta myös jääpalloa vuoteen 1989 asti. Stadionille mahtui vuodesta 2004 lähtien 16 185 katsojaa ja kentän koko on 105 × 65 metriä. Hammarby IF:n edustusjoukkue pelasi kotiottelunsa Söderstadionilla kesäkuuhun 2013 saakka, jonka jälkeen joukkue siirtyi käyttämään juuri valmistunutta Tele2 Arenaa.
Söderstadionin tontin myynti rakennusmaaksi on osa Tele2 Arenan rahoitusta, joten lähitulevaisuudessa Söderstadion puretaan ja sen paikalle nousee liikekiinteistöjä.
São Tomén ja Príncipen dobra

São Tomén ja Príncipen dobra on São Tomén ja Príncipen rahayksikkö, joka on ollut käytössä vuodesta 1977 lähtien. Se jakaantuu 100 cêntimosiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:São Tomé and Príncipe dobra
Takimmainen ylempi etuhammas

Takimmaiset ylemmät etuhampaat pysyvinä ja maitohampaina
Takimmaiset ylemmät etuhampaat ovat ihmisen hampaita lähellä yläleuan keskiosaa. Ne sijaitsevat keskimmäisten ylempien etuhampaiden takana ja ylempien kulmahampaiden edessä. Kuten kaikkien etuhampaiden, niiden tehtävänä on irrottaa ruuasta paloja ja pilkkoa niitä pureskelun aikana. Näillä hampailla ei ole myöskään varsinaista purupintaa.
Takimmaisten ylempien etuhampaiden maitohammas- ja pysyvien versioiden välillä on joitakin pieniä eroja.
Hammaslääkärikielessä kaikki takimmaiset etuhampaat tunnetaan "kakkosina".
Ihmisen hampaat
| --- | --- |
Rakenne:   Hammaskiille  Hammasluu  Pulpa 
Hammastyypit:   Maitohampaat  Pysyvät hampaat Etuhampaat  Kulmahampaat  Välihampaat  Poskihampaat 
Ylähampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas 
Alahampaat:   1. etuhammas  2. etuhammas  Kulmahammas  1. välihammas  2. välihammas  1. poskihammas  2. poskihammas  Viisaudenhammas
Sunnah.com

Hadith-kokoelmia
Sunnah.com on sivusto, joka julkaisee profeetta Muhammedin sunnaa eli elämäntapaa valaisevia haditheja tarkoituksena saattaa ne tiedoksi mahdollisimman monelle ihmiselle maailmassa sekä tutkimuskäyttöön että ymmärryksen luomiseksi islamista. Sivuilla olevien kokoelmien määrä kasvaa koko ajan.  Sivusto ei anna tietoja toiminnan rahoittajista.
Sivuston periaatteita

Sivusto kertoo noudattavansa seuraavia arvoja:
autenttisuus - tekstien tarkistaminen ja lähdemerkintöjen lisääminen
kattavuus - kattava hadith -kokoelmien esittäminen mahdollisimman monella kielellä sekä tietojen lisääminen kokoajista ja kertojista. Saatavilla olevat kielet ovat vuonna 2021 englanti, arabia ja urdu.
käytettävyys ja esteettömyys - sivuston helppokäyttöisyys ja sanahakujen yksinkertaisuus
avoimuus - julkaisualustan avoimuus.
Teoksia

Sivuston tärkein kokonaisuus on kutub al-sittah eli "kuusi kirjaa". Se muodostaa sunni-islamin tärkeimmän kirjakokonaisuuden, joka Koraanin jälkeen on kaikkein kunnioitetuin. Myös shiialaiset käyttävät teoskokonaisuutta, mutta valikoivasti. Kyse ei ole kirjoista vaan kuudesta kokoelmasta, joista kaksi tärkeintä ovat Sahih al-Bukhari ja Sahih Muslim. Niistä käytetään yhteisnimeä Sahihayn eli "luotettavat" tai "oikeat". Muut neljä kokoelmaa ovat Sunan Abi Dawud. Sunan an-Nasa'i (sanan "sunan" merkitys on tuntematon), Jami` at-Tirmidhi ja Sunan Ibn Majah.
Muita kokoelmia ovat Muwatta Malik, joka on maliki-lakikoulukunnan perusteos, Musnad Ahmad, joka on hanbali-koulukunnan teos, al-Nawawin teos Riad as-Salihin eli "Vanhurskaiden niityt" sekä joukko muita kokoelmia.
Käyttö

Sivuston hakutoimintojen avulla on helppo löytää aiheenmukaisia haditheja. Uskonoppineet käyttävät näitä kokoelmia sekä Koraania apunaan, kun he muotoilevat islaminuskon näkemyksiä eri asioista. Islaminuskon sisältöä koskevat tulkinnat kuuluvat kuitenkin vain uskonoppineille, joten maallikko, olkoon muslimi tai ei-muslimi, ei voi käyttää haditheja islamin sisältöä koskevien omien päätelmien tekoon.
Sykiá

| Sykiá Συκιά |
| --- | --- |
 Sykián kylä.
 Sykiá
 Koordinaatit: 40°2′19″N, 23°56′25″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Kunta:  Sithonía
Hallinto:  
 – Asutustyyppi:  kylä
 – Kallikrates-koodi:  1305020101
Väkiluku (2011):  1 903
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sykiá (kreik. Συκιά, kath.kreik. Συκέα, Sykéa) on Kreikan kylä, joka kuuluu hallinnollisesti Sithonían kuntaan, Chalkidikín alueyksikköön ja Keski-Makedonian alueeseen. Kylän väkiluku on 1 903 (vuonna 2011).
Sykián kylää.
Sykián kylä sijaitsee Chalkidikín niemimaalla Sithonían niemen eteläosan keskellä noin 190 kilometriä kaakkoon Thessalonikista. Sykiá on Sithonían vanhimpia kyliä. Se on perustettu 1300-luvulla nimellä Longos. Nykyisen nimen on selitetty joko viittaavan viikunapuihin (sykí) tai siihen, että kylä jää Áthos-vuoren varjoon (skiá).
Sykiá muodostaa myös laajemman kyläyhdyskunnan (Δημοτική Κοινότητα Συκιάς/Συκέας, Dimotikí Koinótita Sykiás/Sykéas), johon kuuluvat varsinaisen Sykián kylän lisäksi kylät Desteníka, Kalamítsi, Koufós, Paralía Sykiás, Pigadáki, Platánia, Toróni ja Valtí. Niemen itärannikolla eli Singitikóslahden rannalla sijaitseva Paralía Sykiás toimii Sykián satamana. Koko yhdyskunnan väkiluku on 2 397.  Vuodesta 1997 se kuului Torónin kuntaan ja vuodesta 2011 lähtien Sithonían kunnan Torónin kunnallisyksikköön.
Aiheesta muualla

Kuvia tai muita tiedostoja aiheesta Sykiá Wikimedia Commonsissa